Мари-Гийемин Бенуа

**Мари-Гийемин Бенуа** (; 1768 елның 18 декабре, Париж — 1826 елның 8 октябре, Париж) — француз рәссамы.

## Тормыш юлы
Мари-Гийемин Бенуа Парижда дәүләт түрәсе һәм дипломаты гаиләсендә туа.

Рәссам буларак аның профессиональ әзерлеге 1781 елда Элизабет Виже-Лебрён җитәкчелегендә башлана. 1786 елда ул сеңлесе Мари-Элизабет белән бергә Жак-Луи Давид остаханәсенә укырга керә.

1791 елда ул беренче тапкыр еллык Париж салонында «Психея үз гаиләсе белән саубуллаша» картинасын күрсәтә. Бу чорның тагын бер картинасы, «Яхшылык һәм Бозыклык арасындагы сафлык» шулай ук мифологик сюжет буенча язылган, әмма рәссамның шәхси карашларының кайбер төсмерләрен дә күрсәткән: «Бозыклык» ир-ат итеп күрсәтелә, гәрчә аны традицион рәвештә хатын-кыз образында күрсәтсәләр дә.

1793 елда Мари-Гийемин адвокат Пьер-Венсан Бенуага кияүгә чыга.

1800 елда ул Париж салонында «Кара тәнле хатын-кыз портреты»н («Portrait dore négresse») күрсәтә. Бу картинаны 1818 елда Франция короле Людовик XVIII сатып ала.

Мари-Гийемин үз чорының күренекле кешеләренең портретын ясый. Император Наполеон I сеңлесе һәм Лукка княгинясы Элиза Бонапарт портреты якынча 1805 елда ясалган. Икенче мөһим заказ — ул вакытта беренче консул булган Наполеон Бонапарт портреты 1803 елда алынган. Бу портрет Гент шәһәре өчен ясалган.

Рәссам буларак аның өчен тагын бер аерымлык билгесе 1804 елда Париж салонының Алтын медале белән бүләкләнүе була. Шул ук елларда ул хатын-кызларны сәнгатьле укыту буенча студия ача.

Бурбоннар Реставрациясе вакытында аның ире, роялист граф Бенуа Дәүләт Советына билгеләнә. Мари-Гийемин бу вакытта популярлыкның иң югары ноктасында булса да, ул гаилә бурычлары аркасында рәссам һәм күргәзмәләр оештыручы карьерасыннан баш тартырга мәҗбүр була.

## Галерея


Файл:Innocence between Vice and Virtue by Marie-Guillemine Benoist.jpg|Яхшылык һәм Бозыклык арасындагы сафлык, 1790, Шәхси җыелма.
Файл:Marie-Guillemine Benoist - Psyche Bidding Her Family Farewell.jpg|Психея үз гаиләсе белән саубуллаша, 1791, Сан-Франциско сынлы сәнгать музее.
Файл:First Consul Napoleon Bonaparte by Marie-Guillemine Benoist (Gent).jpg|Наполеон Бонапарт — беренче консул, 1804, Гент Ратушасы.
Файл:Felice Baciocchi by Marie-Guillemine Benoist.jpg|Генерал Феликс Баччиоки портреты, Наполеонның кияве (аның апасы Элизаның ире), 1806, Наполеон музее (Рим)
Файл:Reading the Bible by Marie-Guillemine Benoist.jpg|Гаилә Библия укый, 1815 елдан соң, Лувр.
Файл:Portrait de Rapaël de Casabianca.jpg|Генерал Рафаэль Казабьянка портреты, 1807, Барон Жерар музее, Байё, Нормандия.
Файл:Marie-Guillemine Benoist - portrait d'une negresse.jpg|Кара тәнле хатын-кыз портреты («Portrait d’une négresse»), 1800, Лувр.
Файл:Portrait of Baron Larrey by Marie-Guillemine Benoist.jpg|Барона Ларрей портреты — Наполеон армиясенең баш хирургы, 1804, Августиннар музее, Тулуза.



## Искәрмәләр


## Сылтамалар

* James Smalls, Slavery is a Woman: Race, Gender, and Visuality in Marie Benoist’s Portrait d’une négresse.
* Marie-Guillemine Benoist dans Artcyclopedia
* Online pictures on Artnet

Төркем:Парижда вафатлар
Төркем:Википедия:Викимәгълүматтан чыганак булган мәкаләләр
Төркем:1826 елда вафатлар
Төркем:8 октябрь көнне вафатлар
Төркем:Парижда туганнар
Төркем:1768 елда туганнар
Төркем:18 декабрь көнне туганнар
Төркем:Википедия:Кулланылган геомәгълүмат чылбырында шик тудыручы урыннар булган битләр
Төркем:Әлифба буенча рәссамнар
Төркем:Франция рәссамнары
Төркем:Хатын-кыз рәссамнар